**Til biblioteket**

**Kunne I tænke jer at samarbejde med skolerne om at få elever til at læse af lyst og lave digitale anmeldelser i forbindelse med og op til et forfatterforedrag?
Så læs med her!**

**Kort om #BogFan**

#BogFan er et projekt, hvor målet er at skabe læselyst hos børn på enten 5. eller 6. årgang ved at motivere dem til at fordybe sig i og glædes ved litteratur og læsning op til og i forbindelse med et forfatterforedrag. Målet er at give børn brugbare redskaber til at blive aktive læsere, som arbejder med deres læseforståelse og bevidstgør deres egen rolle i at være læseambassadører.

I #BogFan skal eleverne:

* udvælge og læse bøger indenfor en bestemt genre eller af en bestemt forfatter
* arbejde med anmeldelsesgenren
* skabe digitale anmeldelser til Youtube og Instagram
* konkurrere om at lave den bedste anmeldelse
* opleve et forfatterforedrag

**Det er biblioteket, som er ansvarlig for #BogFan og som tager kontakt til skoler eller klasser i forbindelse med et samarbejde. Man kan lave det med 1 klasse eller flere klasser.**

**En tidsplan for projektet, som typisk varer 5-6 uger**:

Uge 1: Opstart med booktalk på biblioteket

Booktasting og udvælgelse af bog i skolen

Læsning af roman og litteraturarbejde i skolen

Uge 2: Læsning af roman og litteraturarbejde i skolen

Uge 3: Efter læsning – opsamling i skolen

* + - Skriftlig boganmeldelse
		- Mundtlig boganmeldelse/booktalk for andre elever

Uge 4: Produktion af booktrailer/bookstagram i skolen

Aflevering af produkter

Uge 6: Forfatterforedrag og kåring af vindere på biblioteket

**En tjekliste til bibliotekaren:**

**Før #BogFan start**

1. Book en aftale med en forfatter. Forfatteren skal sige ja til at:
	* afholde forfatterforedrag enten om egne bøger eller inden for en genre.
	* lave en kort film 3-5 min. som vises til booktalk. Se punkter til indhold:***Forfatterpræsentationsfilm***Inspiration til andre forfattere kan ses her: <https://www.youtube.com/playlist?list=PL5QMcX1QocsLnbE8X11tr7gE8Az7u6FyX>
	* give samtykke til brug af film. Se skabelon: ***Samtykkeerklæring til forfatter***
	* udvælge vinderanmeldelser blandt de nominerede produkter.
2. Send invitationer med mødedatoer til skoler. Se skabelon:***Invitation til skoler***
3. Efter tilmelding sendes følgende til deltagende lærere:
* læringsmateriale samt link til læringsvideoer. Se læringsmateriale: ***BogFan-Læringsmateriale.zip*** og læringsfilm: [*https://www.youtube.com/playlist?list=PL5QMcX1QocsLNVr-ePSj0ve7lSZDa4OFW*](https://www.youtube.com/playlist?list=PL5QMcX1QocsLNVr-ePSj0ve7lSZDa4OFW)
* samtykkeerklæring for alle deltagende elever. Erklæringer skal opbevares sikkert på biblioteket. Se skabelon: ***Samtykkeerklæring til elever***
* juridiske regler for brug af bøger, billeder og lyd i forbindelse med anmeldelser. Se dokument: ***Regler for brug af billeder og musik***
1. Find/bestil bøger af den deltagende forfatter eller indenfor valgt tema. Vi anbefaler at eleverne har mulighed for at vælge mellem min. 5 forskellige titler og der skal være bøger til alle deltagende elever.
2. Opret en Youtube kanal og en Instagram profil til biblioteket udelukkende til brug for #BogFan. Se to do: ***To-do Youtube og Instagram***

**Under #BogFan**

1. Afhold en booktalk på biblioteket for de tilmeldte klasser, hvor forfatterfilmen vises.
2. Hav bøger parat som klasserne kan få med hjem.

*Herefter overtager dansklæreren med læringsforløb og produktion af digitale anmeldelser.*

1. Senest halvanden uge inden forfatterforedraget skal alle elevernes digitale anmeldelser sendes til biblioteket og lægges op på bibliotekets Youtubekanal og Instagram side*. Dette står bibliotekarerne for*. Se to do liste: ***To-do Youtube og Instagram***
2. Bibliotekarer gennemser anmeldelserne med henblik på at nominere 3 i hver kategori, som overholder de juridiske kriterier. Se dokument: ***Regler for brug af billeder og musik***
3. Links på de nominerede produkter sendes sammen med bedømmelseskriterier til deltagende forfatter ca. en uge inden foredraget. Det er forfatteren, som endeligt beslutter vinderne i de to kategorier. Se bedømmelseskriterier: ***Forfatterens bedømmelseskriterier***
4. Biblioteket indkøber præmier til vinderne
5. Afholdelse af forfatterforedrag med visning af de nominerede og kåring af vinderne i samarbejde med den deltagende forfatter. Der kan evt. lige lægges en pause ind mellem foredrag og præmiering.

**Efter #BogFan**

1. Link til de øvrige Youtube/Instagram sendes til deltagende lærere, så klasserne har mulighed for at se alle indsendte anmeldelser.
2. Lav en udstilling i biblioteket, hvor elevernes film og billeder vises sammen med bøgerne, som inspiration til andre børn.

Vi håber I vil nyde forløbet og har I spørgsmål, så tag gerne kontakt til

Louise Buus lobu@horsens.dk - tlf. 76 29 24 56 eller

Linda Hedegaard lic@horsens.dk - tlf. 76 29 24 60